Վերը նշված հոդվածների վերլուծությունից հետևում է, որ սեփականատերն օժտված է իրեն պատկանող գույքն իր հայեցողությամբ տիրապետելու, օգտագործելու և տնօրինելու իրավունքներով և իրավունք ունի իր գույքը հետ պահանջելու ուրիշի ապօրինի տիրապետումից: Միաժամանակ օրենսդիրը տիրապետման պաշտպանության իրավունք է ընձեռել գույքը տիրապետողին` այդ թվում ընդեմ սեփականատիրոջ, սակայն պայմանով, որ այդ տիրապետումը հիմնված լինի օրենքի կամ պայմանագրի վրա: